text: Geografi på københavnsk vækker moro
  02 marts 2015 kl. 06.15
  Dagbladet Politiken bliver ofte beskyldt for at være en ren københavner-avis. Og nu har den snak fået ny næring af en overskrift, der afslører, at ifølge en Politiken-medarbejders geografiske viden er Danmark lig med Sjælland eller også er Jylland ikke landfast med Tyskland og det øvrige europæiske kontinent.
  Det er et debatindlæg i Politiken lørdag om Femern-forbindelsen, der er blevet udstyret med en fremhævet indledning om at "Planerne om at gøre Danmark landfast med Tyskland er pludselig blevet betydelig dyrere".
  På de sociale medier gør mange sig lystige over formuleringen, der jo retteligen burde være "Planerne om at gøre Sjælland landfast med Tyskland er pludselig blevet betydelig dyrere".
  Aabenraa Kommune - jeg er kæmpe fan #dkmedier #humor #politiken pic.twitter.com/qUDKTrnjDK
  — Lars Bruun-Mortensen (@LarsTV2) March 1, 2015
  Hmm, @politiken, I Sønderjylland har vi nu været landfaste med tyskerne i noget tid... #dkpol #tvsyd #jvdk pic.twitter.com/Yq0dZvFepK
  
  I Sønderjylland koster det gratis - da vi allerede er landfaste. Måske et geografikursus ku være en ide @politiken ? pic.twitter.com/Iq98KZECua
  
  
  